stanford-oval/wikipedia huggingface dataset:
Kobra (sarjakuvahahmo)
Voimat ja varusteet

Kobra omaa joitain omituisia fysikaalisia piirteitä, jotka ovat seurausta hänen mutatoituneesta geenirakenteestaan. Hän kykenee jäljittelemään käärmeiden liikkumista ja kaikki hänen ruumiinsa luut (mukaan lukien kallo) ovat pehmeän joustavia ja Kobran lihaksiston kudokset ovat hyvin notkeat. Tämä tekee Kobran kehosta erinomaisen taipuvan ja norjan. Onkin miltei mahdotonta rikkoa Kobran lihaksia tai murtaa hänen luitaan. Täten Kobra selviää iskuista jotka muutoin tappaisivat tai vammauttaisivat vakavasti normaalin ihmisen (Kobra ei kuitenkaan ole haavoittumaton, iskun pitää kuitenkin olla mittava ennen vakavien vaurioiden syntymistä).
Kobran notkeus mahdollistaa hänen luikertelemisensa paikkoihin, jotka muutoin ovat saavuttamattomissa, kuten hyvin pieniin ja ahtaisiin paikkoihin. Kobra kykeneekin ruumistaan kokoonpuristamalla mahduttamaan itsensä kymmenen sentin mittaisiin koloihin tai käytäviin.
Käyttäen luontaista joustavuuttaan Kobra kykenee kietoutumaan uhrinsa ympärille ja puristamalla sitten voimakkaasti. Normaali ihminen ei kykene rikkomaan Kobran puristusta ellei tämä ole harjaantunut kamppailulajien harrastaja tai hyvin vahva. Jopa useilla supervoimaisilla henkilöillä on ollut vaikeuksia itsensä vapauttamisessa.
Kobra kykenee hallitsemaan lihaksistonsa niin hyvin, että kykenee etenemään paikasta toiseen luikertelemalla. Tämä mahdollistaa myös hyvin nopean vauhdin ja Kobran tiedetään liikkuneen noin 80 km/h hetkellisesti hyödyntämällä kykyään. Tämä ominaisuus tekee Kobrasta myös hyvin vaikean napattavan ja vielä vaikeamman pideltävän.
Kobralla on myös laaja arsenaali erilaisia aseita, jotka istuvat hyvin hänen kobra-henkiseen luonteeseensa. Kobran asu on päällystetty erikoissilikonilla ja vahvistettu erilaisilla seoksilla, joten se on hyvin liukas. Kobra on myös sivellyt jalkansa ja sormenpäänsä erikoisella aineella, jonka avulla hän kykenee liikkumaan pitkin seiniä.
Kobran ranteissa sijaitsevissa aseissa on kobran tappavaa myrkkyä sisältäviä ammuksia, joita hän kykenee ampumaan useita monta kertaa peräkkäin. Yhden ammuksen sisältämä myrkky riittää tappamaan normaalikokoisen aikuisen kuudessa minuutissa. Tarvitaan kuitenkin useampien ammusten teho ennen kuin supervoimainen vastustaja kuolee. Kobra on käyttänyt ammuksissaan myös kaasukranaatteja, hermokaasua ja erikoista seosta, joka aiheuttaa hetkellistä sokeutta. 
.
Triviaa

Kobra on kerran todennut, ettei koskaan kärsi krapulasta.
Aiheesta muualla

Marvel-kustantamon kotisivujen profiili Kobrasta (englanniksi)
Kobra demonstroimassa notkean kehonsa kykyä survoutua miltei minne tahansa.
Kuusankosken VPK

Kuusankosken VPK:n lippu.
Voikkaan paloasema on rakennettu 1913. Sen on suunnitellut Valter Thomen
Kuusankosken VPK on Kouvolan kaupungissa Voikkaan kaupunginosassa toimiva vapaaehtoinen palokunta. Palokunnalla on palokuntasopimus Kymenlaakson pelastuslaitoksen kanssa.
Kuusankosken VPK on perustettu vuonna 1991 ja se toimi vuoden 2007 heinäkuuhun saakka samoissa tiloissa Kuusankosken palokunnan kanssa.
Kuusankosken VPK:n toimii omalla paloasemallaan Voikkaalla, jonka osoite on Tehtaantie 4.
Paloasema on toiminut aikaisemmin Voikkaan TPK:n asemapaikkana. Paloasema on rakennettu vuonna 1913 ja arkkitehtina on toiminut Valter Thomé. Palokunta osti aseman toukokuussa 2015.
Kalustona palokunnalla on sammutusauto (KY 531), miehistönkuljetusauto (KY 537) ja palovene (KY 538) sekä palokunnan omistama Skoda Octavia, joka on rakennettu hälytysajoneuvoksi. Lisäksi palokunalla on käytössään maaöljyvahinkoihin tarkoitettu Sami Response -laitteisto.
Kuusankosken VPK:n lippu

Kuusankosken VPK:n lipun on suunnitellut Kuusankoskelainen taiteilija Reino Seppälä.
Lipun naulaus ja vihkiminen suoritettiin VPK:n vuosijuhlassa 19.4.2008.
Lipun lahjoitti Lähivakuutus Oy.
Lipun naulasivat 19 henkilöä, jotka olivat eri tavoin olleet VPK:n toiminnalle tärkeitä (esim. Pelastusjohtaja Vesa Parkko, VPK:n perustajista palopäällikkö Yrjö Sarkasuo, Keijo Kaartinen, VPK:n hallitus ja päällystö sekä osastojen johtajat, Kuusankosken kaupungin edustaja sekä lipun lahjoittaja Lähivakuutus).
Lipun vihki Rovasti Kari Helen.
Lipussa on alareunassa uhkaa kuvaava liekkimeri, jota taasen torjutaan yläreunassa kuvatulla vedellä. Vedessä on kolme lainetta, jotka kuvaavat Kuusankoskella kolmea suurinta koskea (Voikkaankoski, Kuusankoski ja Keltinkoski).
Keskellä lippua on palokuntaa yleisesti kuvaava Fenix-lintu, joka nousee aina uudelleen mustasta tuhkasta.
Päävärit ovat punainen ja keltainen.
Aiheesta muualla

Kuusankosken VPK:n kotisivut
Kuusankosken Urheiluseura

| Kuusankosken Urheiluseura |
| --- | --- |
Perustettu:  1915
Entiset nimet:  Kymintehtaan Urheiluseura
Paikkakunta:   Kouvola, Suomi
Värit:                
Lajit:  • Suunnistus  • Yleisurheilu  • Luistelu  • Maastopyöräily  • Kuntourheilu  • Terveysliikunta
Puheenjohtaja:  Jukka Salo
Kuusankosken Urheiluseura (KuUS) on Kouvolan Kuusankoskella ja lähialueilla toimiva urheilun yleisseura. Seura on perustettu 3. syyskuuta 1915 nimellä Kymintehtaan Urheiluseura. Nimenmuutos Kuusankosken Urheiluseuraksi tapahtui vuonna 1949. Seuran urheilulajeja ovat suunnistus, yleisurheilu, luistelu, maastopyöräily sekä kuntourheilu ja terveysliikunta. Puheenjohtajana toimii Jukka Salo.
Pesäpallon SM-sarjassa Kymintehtaan Urheiluseura palloili vv. 1928-31.
Kuuluisia urheilijoita

Kuusankosken Urheiluseuran tunnetuimpia urheilijoita ovat olleet olympialaisten hopeamitalistit Väinö Liikkanen (50 km hiihto, 1932 Lake Placid), Arvo Askola (10 000 metrin juoksu, 1936 Berliini), Erkki Kataja (seiväshyppy, 1948 Lontoo) sekä Aulis Kallakorpi (mäkihyppy, 1956 Cortina d'Ampezzo).
Urheilutapahtumia

Vuonna 1996 Kuusankosken Urheiluseura järjesti yhdessä Kouvolan Rastin kanssa Fin5-suunnistusviikon. Kesäaikaan KuUS järjestää viikoittain kaikille avoimia kuntosuunnistustapahtumia, KuUS-iltarasteja. Seura pyrkii järjestämään vuosittain kansalliset suunnistuskilpailut (KuUS-rastit), jotka vuonna 2022 järjestettiin Kouvolan pohjoisosissa entisen Jaalan alueella uudella Koiralammen kartalla. Vuonna 2010 seura järjesti 95-vuotisjuhlakilpailut Elimäellä. Vuonna 2012 seura järjesti SM-yösuunnistuskilpailut Kuusankosken urheilupuistossa. Kalevan Kierroksen suunnistusken seura on järjestänyt vuosina 2022-2024. Kuusankoski MTB -maastopyöräilytapahtuma on järjestetty vuosina 2016-2019.
Aiheesta muualla

Kuusankosken Urheiluseuran kotisivut
http://vessix.kotisivukone.com/files/vessix.kotisivukone.com/Pesis/seurat/kymintehtaan_urheiluseura.xls
PAN Vision

PAN Vision AB tai PAN Vision Group on pohjoismaalainen yhtiö, joka julkaisee ja levittää tietokonepelejä ja ohjelmistoja. Se muodostui vuonna 2001, kun PAN Interactive, Vision Park, IQ Media Nordic, Young Genius ja Elävät Kirjat (Levande Böcker) sulautuivat yhteen. Vuonna 2004 se hankki itselleen BJ Electronicsin Norjassa ja Toptronics Oy:n, jolla on toimintaa Suomessa, Ruotsissa ja Tanskassa. Yritys toimii Suomessa nimellä PAN Vision Finland Oy. Yhtiö myös aiemmin valmisti ja jakeli elokuvia ja televisio-ohjelmia yrityksensä PAN Vision Publishing Oy kautta, mutta tämä toiminta siirtyi 7. syyskuuta 2011 Scanbox Entertainmentille. Myynnin jälkeen PAN Vision keskittyi tietokoneohjelmistojen julkaisemiseen ja levittämiseen.
Kotiopettajattaren romaani (vuoden 2006 minisarja)

| Kotiopettajattaren romaani> Jane Eyre |
| --- | --- |

Kestoaika:  240 minuuttia (kokonaiskesto)
Pääosissa:  Ruth Wilson Toby Stephens
Alkuperämaa:  Iso-Britannia
Alkuperäiskieli:  englanti
Verkko:  Britannia: BBC One Suomi: Yle Teema
Esitetty:  23.8.2006 – 15.10.2006
Jaksoja:  4
Tuotanto
Ohjaaja(t):  Susanna White
Käsikirjoittaja(t):  Sandy Welch Charlotte Brontë
Aiheesta muualla
Virallinen sivusto
IMDb 
Kotiopettajattaren romaani on  brittiläinen historiallinen minisarja, joka perustuu Charlotte Brontën vuoden 1847 samannimiseen romaaniin. Kotiopettajattaren romaani esitettiin BBC One-kanavalla vuonna 2006 ja Suomessa Yle Teema esitti sarjan vuonna 2012.
Tuotanto

Televisiosarjaa on kuvattu muun muassa keskiaikaisessa Haddon Hallin kartanossa sekä Pohjois-Englannin nummilla Derbyshiressä.
Juoni

Jane Eyre on sisäoppilaitoksessa kasvanut orpotyttö, joka saa koulutuksen kotiopettajattareksi. Hän saa työpaikan Thornfield Hallista, jossa hän opettaa kartanon nuorta perijätärtä. Vähitellen Jane ihastuu työnantajaansa, kartanonherra Rochesteriin.
Rooleissa

| 0 | 1 | 2 |
| --- | --- | --- |
|  Ruth Wilson  | … |  Jane Eyre   |
|  Toby Stephens  | … |  Edward Fairfax Rochester   |
|  Lorraine Ashbourne  | … |  Rouva Fairfax   |
|  Pam Ferris  | … |  Grace Poole   |
|  Ned Irish  | … |  George   |
|  Cosima Littlewood  | … |  Adele   |
|  Aidan McArdle  | … |  John Eshton   |
|  Tara Fitzgerald  | … |  Rouva Reed   |
|  Elsa Mollien  | … |  Sophie   |
|  Rebekah Staton  | … |  Bessie   |
|  Andrew Buchan  | … |  St. John Rivers   |
|  Arthur Cox  | … |  Eversti Dent   |
|  Georgie Henley  | … |  nuori Jane Eyre   |
Lähde:
Vastaanotto

Ruth Wilson oli roolistaan Jane Eyrena ehdolla sekä Bafta- että Golden Globe -palkintoihin.
Olin Sewall Pettingill, Jr.

Olin Sewall Pettingill, Jr. (30. lokakuuta 1907 Belgrade, Maine – 11. joulukuuta 2001 Bedford, Texas) oli yhdysvaltalainen lintutieteilijä.
Sewall Pettingillin vanhemmat olivat tohtori Olin Sewall Pettingill ja Marion Groves. Hän opiskeli Bowdoin Collegessa syksystä 1926 alkaen, ja biologiaa Cornellin yliopistossa syksystä 1930 lähtien. Cornellissa hän väitteli filosofian tohtoriksi Arthur A. Allenin ohjauksessa 1933. Väitöksen aiheena oli amerikanlehtokurppa (Scolopax minor). Seuraavat kolme vuotta Pettingill opetti kolmessa eri oppilaitoksessa
Vuonna 1932 Pettingill avioitui nuoruudenrakkautensa Eleanorin kanssa ja heille syntyi ainakin kaksi tytärtä. Eleanor kuoli syöpään 1977. Pettingill avioitui Josephine Dawsonin kanssa 1985, ja 1987 he muuttivat Texasiin.
Vuonna 1936 Pettingill sai opettajan viran Carleton Collegesta Minnesotan Northfieldistä. Siellä hän opetti lintutiedettä, hyönteistiedettä ja vertaileva anatomiaa vuoteen 1953 saakka. Vuonna 1939 hän julkaisi kirjansa Ornithology in Laboratory and Field, josta tuli yhdysvaltalaisten collegejen käytetyin ja yleisin lintutieteen oppikirja, ja jonka vuonna 1985 otettu viides painos on yhä paikoin käytössä oppikirjana. Ensimmäisen lintupaikkaoppaansa A Guide to Finding Birds East of the Mississippi hän julkaisi 1951, ja toisen  A Guide to Finding Birds West of the Mississippi 1953. Hän oli yksi kirjoittajista teoksissa Enjoying Maine Birds (1960), Enjoying Birds in Upstate New York (1963), ja Enjoying Birds Around New York City (1966).
Pettingill toimi Audubon Magazinen aluetoimittajana 1957–1968, ja oli päätoimittaja teoksessa The Audubon Illustrated Handbook of American Birds (1968). Biological Abstracts -sarjaan hän toimitti lintuartikkelit 1942–1953 ja kirja-arvosteluja The Wilson Bulletiniin 1959–1969.
Lähdettyään Carleton Collegesta Pettingill luennoi, valokuvasi ja teki elokuvia. Hän toimi Cornell Laboratory of Ornithologyn johtajana 13 vuotta, 1960–1973. Samaan aikaan hän oli National Audubon Societyn puheenjohtaja 19 vuotta, 1955–1974. Hän luennoi ympäri Yhdysvaltoja ja Kanadaa, sekä myös Länsi-Intiassa ja Isossa-Britanniassa. Hän johti Audubon-retkiä Galápagokselle ja Etelämantereelle. Pettingill teki useita dokumenttielokuvia linnuista, muun muassa pingviinien elämästä Falklandsaarilla Walt Disney -yhtiölle.
Pettingill liittyi American Ornithologists' Unioniin vuonna 1937 ja toimi yhdistyksen sihteerinä. Wilson Ornithological Societyssa hän toimi niin sihteerinä, varapuheenjohtajana kuin puheenjohtajanakin. Vuonna 1958 hän oli Yhdysvaltain edustaja 12. lintutieteen kongressissa Helsingissä, ja 1966 Oxfordissa.
Vuonna 1974 Pettingill myi henkilökohtaisen lintukokoelmansa 2 253 nahkaa Delaware Museum of Natural Historylle, ja 500 nahkaa Kalamazoon luontokeskukselle.
John Iley

| John Iley> Henkilötiedot |
| --- | --- |
Kansalaisuus:   Iso-Britannia
John Iley on brittiläinen entinen Caterham F1 Teamin Formula 1 -tallin tekninen johtaja.
Iley aloitti aerodynamiikkajohtajana Jordanilla vuonna 1995. Vuosina 2002–2003 hän toimi aerodynamiikkajohtajana Renault’lla ja 2004–2009 Ferrarilla. Vuosina 2010–2011 hän puolestaan työskenteli McLarenin aerodynamiikkajohtajana. Kesäkuussa 2012 hän aloitti Caterhamilla auton suorituskyvystä vastaavana insinöörinä, ja heinäkuussa 2014 hänet ylennettiin tallin tekniseksi johtajaksi.
Aiheesta muualla

Kotisivut
Twitter
Linkedin
GrandPrix.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Iley
Käännös suomeksi
Dennis Prager

| Dennis Prager |
| --- | --- |
 Prager vuonna 2018
Henkilötiedot
Syntynyt: 2. elokuuta 1948 (ikä 76)  Brooklyn, New York, Yhdysvallat
Ammatti:  radiojuontaja, talk show -isäntä, kirjoittaja, poliittinen kommentaattori
Puoliso:  Susan Reed (vuodesta 2008)
Muut tiedot
Järjestö:  PragerU
Aiheesta muualla
dennisprager.com
Dennis Mark Prager (s. 2. elokuuta 1948 Brooklyn, New York) on yhdysvaltalainen radiojuontaja, talk show -isäntä ja kirjoittaja. Hän on toinen konservatiivisen PragerU-mediayhtiön perustajista ja se on nimetty hänen mukaansa. Hän itse juontaa useita PragerU:n tuottamia videoita, ja pitää lisäksi omaa radioshow'taan.
Prager on uskonnolliselta vakaumukseltaan juutalainen.
Julkaistut työt > Kirjat

The Nine Questions People Ask About Judaism (Joseph Telushkinin kanssa) (1986)
Think a Second Time (44 Essays on 44 Subjects) (1996)
Happiness Is a Serious Problem: A Human Nature Repair Manual (1999)
Why the Jews? The Reason for Antisemitism (Joseph Telushkinin kanssa) (2003)
Still the Best Hope: Why the World Needs American Values to Triumph (2012)
The Ten Commandments: Still the Best Moral Code (2015)
The Ten Commandments: Still the Best Path to Follow (2015)
The Rational Bible: Exodus (2018)
The Rational Bible: Genesis (2019)
Filmografia

For Goodness Sake, 1993
For Goodness Sake II, 1996
Israel in a Time of Terror, 2002
Baseball, Dennis & the French, 2011
No Safe Spaces, 2019
Ozone Monday

| Ozone Monday> Tiedot |
| --- | --- |
Toiminnassa:  1996–1999
Tyylilaji:  hard rock
Kotipaikka:  New York
Laulukieli:  englanti
Jäsenet:  Sean McCabe, laulu   Dave Sabo, soolo-, rytmikitara, taustalaulu   Rachel Bolan, basso, taustalaulu   Rob Affuso, rummut, taustalaulu  
Levy-yhtiö:  Ozone  
Infobox OKNimi-testi OK: 
Ozone Monday on vuonna 1996 perustettu hard rock -yhtye. Yhtye perustettiin samana vuonna hajonneen Skid Row'n pohjalta, ja kokoonpanossa tapahtui vain yksi muutos- sillä Sebastian Bach ei ollut enää tässä yhtyeessä laulajana. Yhtye äänitti kokonaisen albumin, mutta ainoiksi julkaisuiksi jäivät vuonna 1997 ja 1998 yksi demo ja ep. Kappale "Born A Beggar" ilmestyi Skid Rown albumilla Thickskin. Yhtye hajosi 1999, kun Skid Row teki paluun lavoille. Tosin yhtyeeseen vain pestattiin uusi laulaja ja nimi vaihdettiin takaisin Skid Rowiksi.
Kokoonpano

Sean McCabe - laulu
Dave Sabo - soolo,- rytmikitara, taustalaulu
Rachel Bolan - basso, taustalaulu
Rob Affuso - rummut, taustalaulu
Kryptopterus vitreolus

| Kryptopterus vitreolus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Monnit Siluridae
Suku::  Kryptopterus
Laji::  vitreolus
Kaksiosainen nimi
 Kryptopterus vitreolus  Ng & Kottelat, 2013 
Katso myös
   Kryptopterus vitreolus Wikispeciesissä   Kryptopterus vitreolus Commonsissa 
Infobox OKNimi-testi OKIUCN-testi OK: 
Kryptopterus vitreolus on pienikokoinen monnilaji, josta on tullut suosittu akvaariokala. Sen luokittelu on epäselvää ja vakiintunut vasta vuonna 2013. Kryptopterus vitreolus elää niemimaalaisen ja kaakkoisen Thaimaan joissa. Siitä on myös vahvistamattomia havaintoja Penangissa, Malesiassa. Lajia pidettiin vuoteen 1989 asti samana kuin sundanlasimonni (Kryptopterus bicirrhis), joka on suurempi, harvoin akvaariossa käytetty laji. Sen jälkeen akvaariossa käytettyjen kalojen uskottiin olevan pikkulasimonneja (Kryptopterus minor). Vuonna 2013 kuitenkin osoittauti, että akvaariokalat edustivat eri lajia, jolle annettiin nimeksi Kryptopterus vitreolus. Borneossa elävää varsinaista pikkulasimonnia on tosiasiassa harvoin, jos koskaan, käytetty akvaariokalana.
Aiheesta muualla

Aqua-Web: Pikkulasimonni onkin uusi laji (Arkistoitu – Internet Archive)
Jordahl

Jordahl on seuraavien norjalaisten henkilöiden sukunimi:
Asbjørn Jordahl (s. 1932), toimittaja ja poliitikko
Jenny Jordahl (s. 1989), kuvittaja ja sarjakuvantekijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kysyntä ja tarjonta

Kysyntä (D) ja tarjonta (S) kuvaa, kuinka hinta (P) ja tuotannon määrä (Q) muuttuvat, kun hinta muuttuu.
Kysyntä ja tarjonta, kun kysyntä vahvistuu esimerkiksi kuluttajien tulojen kasvaessa
Kysyntä ja tarjonta, kun tarjontakäyrä siirtyy esimerkiksi tuotannon tehostuessa
Kysyntä ja tarjonta ovat tekijät, jotka erään taloustieteellisen mallin mukaan määräävät hyödykkeen hinnan ja tuotannon määrän markkinoilla. Kysyntä- ja tarjontafunktioita hinnanmäärityksen selittämiseen käytti ensimmäisenä mikrotaloustieteen tutkija Alfred Marshall. Hänen tavoitteenaan kirjassa Principles of Economics (1890) oli kuvata ja selittää hinnan ja tuotannon määrän muutoksia täydellisesti kilpailuilla markkinoilla. Malli on vain suuntaa antava kuvattaessa epätäydellisen kilpailun tilannetta. Malli formalisoi Marshallia edeltäneiden taloustieteilijöiden teorioita.
Kysyntä on hyödykkeen määrä, jonka kuluttajat ovat valmiita ostamaan annetulla hinnalla. Esimerkiksi kuluttaja voi haluta ostaa 2 kg perunoita kun kilohinta on 1 €, mutta vain 1 kg kun kilohinta on 2 €. Nämä hinta ja määrä -yhdistelmät määrittävät yksittäisen kuluttajan kysyntäkäyrän. Koska ostajien ikä, asuinpaikka, perhesuhteet, henkilökohtaiset ominaisuudet ja korvaavien hyödykkeiden saatavuus vaihtelevat, niin vaihtelee myös kysyntäkäyrän jyrkkyys. Ne, jotka arvelevat tarvitsevansa hyödykettä eniten ovat valmiita maksamaan siitä eniten ja ääripäässä moni ei huoli ko. tavaraa ilmaiseksikaan, koska ei keksi sille mitään käyttöä.
Kysyntäkäyrät voidaan laskea yhteen ja näin saada koko markkinan kysyntäkäyrä. Matemaattisesti se voidaan esittää kysyntäfunktiona. Vähenevän rajahyödyn mukaan kysyntä laskee hinnan noustessa. Rajahyöty voidaan perustella pelkästään ostohalulla tai ostajan subjektiivisilla ominaisuuksilla tai materialistisemmin. Jälkimmäisessä mallissa ostaja punnitsee ostoksen hintaa sen tulevaisuudessa tuomaan ajansäästöön. Ostettu työkalu tai väline yleensä vähentää työaikaa, auto työmatka-aikaa ja valmisruokien hankinta säästää aikaa vaihtoehtoihin nähden jne. Kysyntäkäyrää kuvataan usein hintajoustolla.
Tarjonta on määrä, jonka tuottajat ovat valmiita myymään annetulla hinnalla. Esimerkiksi perunankasvattaja voi olla valmis myymään tuhat kiloa perunaa 1 € kilohinnalla, mutta huomattavasti enemmän, jos hinta on 2 €. Tarjonnan tärkeimmät tekijät ovat hyödykkeen markkinahinta ja sen tuotannon kustannukset. Tarjontakäyrä muodostetaan yrityksen pitkän aikavälin kustannuskäyrän perusteella. Yleensä tarjontakäyrän oletetaan olevan nouseva tuotannon vähenevien rajatuottojen vuoksi. Tosin pitkällä aikavälillä uusien yritysten markkinoille tulon vuoksi hinta voi olla riippumaton määrästä. Kasvavien skaalatuottojen tapauksessa laskeva tarjontakäyrä on myös mahdollinen.
Markkinoiden tasapaino löytyy kohdasta, jossa kysyntä- ja tarjontakäyrä kohtaavat. Uusklassisessa taloustieteessä tämä tulos johdetaan aggregoimalla yksilötason yksittäisten ihmisten kysynnät makrotasolle. Tuloksen johtamiseksi joudutaan olettamaan ns. "Arrow-Debrau-ehdot" eli identtiset preferenssit yksilöiden välillä sekä preferenssien riippumattomuus tulotasosta.
Aiheesta muualla

Wikimedia Commonsissa on kuvia tai muita tiedostoja aiheesta .
Nobel price winner Prof. William Vickrey: A Disquisition on Demand Side Economics
Nürburgringin 24 tunnin ajo 2011

24 tunnin ajossa käytetty Nürburgringin rata (Nordschleife + GP-rata).
Nürburgringin 24 tunnin ajo 2011 oli kestävyysajokilpailu, joka ajettiin 25.–26. kesäkuuta Nürburgringin moottoriradalla Saksassa.
Kilpailun voittivat Porschella ajaneet Marc Lieb, Lucas Luhr, Timo Bernhard ja Romain Dumas.
Tulokset

| Sija | Luokka | Nro | Talli | Kuljettaja | Auto | Kierrokset |
| --- | --- | --- | --- | --- | --- | --- |
| 1 | SP7 | 18 |  Manthey Racing |  Marc Lieb   Lucas Luhr   Timo Bernhard   Romain Dumas | Porsche 997 GT3-RSR | 156 |
Tulokset

| DNF | SP3 | 166 |  |  Fabian Müller    Roland Botor    Scott Marshall    Jens Hawner | Renault Clio | 35 |
| DNF | SP9 GT3 | 69 |  Dörr Motorsport |  Rudi Adams    Chris Goodwin    Arno Klasen    Arnd Meier | BMW Z4 GT3 | 34 |
| DNF | N2 | 245 |  AMC Hoyel e.V. im ADAC |  Sebastian Flint    Sascha Gies    Dirk Groneck    Tim Groneck | Peugeot 206 RC | 30 |
| DNF | SP8 | 41 |  |  Jürgen Schumann    Peter Schumann    Georg Berlandy    Alexander Köppen | Hyundai Genesis Coupé V6 | 29 |
| DNF | SP8 | 43 |  |  Mal Rose    Peter Leemhuis    Damien Flack | Holden Commodore | 28 |
| DNF | SP3T | 149 |  |  Hakon Schjaerin    Atle Gulbrandsen    Christian Krognes    Kenneth Jensen Ostwold | Audi TT | 27 |
| DNF | SP6 | 169 |  Dörr Motorsport |  Stefan Aust    Hanspeter Strehler    Alexander Hofmann    Rolf Scheibner | BMW Z4 Coupe | 27 |
| NC | AT | 205 |  |  Smudo    Tom von Löwis of Menar    Charlotte Wilking    Tim Schrick | Volkswagen Scirocco 2.0 TDI | 25 |
| DNF | V6 | 244 |  Team DMV e.V. |  Ivan Jacoma    Dr. Nicola Bravetti    Matteo Cassina    Johann Wanger | Porsche Cayman S | 24 |
| DNF | V6 | 223 |  Sponsorcard: MSC Adenau |  Thomas Koll    Heinz-Josef Bermes    Michael Hess    Herbert von Danwitz | Porsche Cayman | 22 |
| DNF | SP3 | 158 |  Scuderia Offenbach |  Andreas Weiland    Antonine Feidt    Ralph-Peter Rink | Renault Clio Cup III | 16 |
| DNF | SP7 | 42 |  Pinta Racing |  Felix Illbruck    Matthias Hoffsümmer    Dr. Edgar Althoff    S. Elch | Porsche GT3 Cup | 15 |
| DNF | SP9 GT3 | 11 |  Manthey-Racing |  Marc Lieb    Timo Bernhard    Romain Dumas    Lucas Luhr | Porsche 911 GT3 R | 13 |
| DNF | SP7 | 37 |  |  Michael Schratz    Johannes Siegler    Jim Michaelian    Carl Andreas Rydquist | Porsche 997 GT3 Cup | 12 |
| DNF | V2 | 206 |  MSC Wahlscheid e.V. im ADAC |  Michael Jestädt    Werner Schlehecker    Günter Memminger    Stefan Memminger | BMW 318 is | 12 |
| DNF | SP5 | 114 |  |  Frank Nöhring    Colin White    Meyrick Cox | BMW M3 E46 | 11 |
| DNF | SP9 GT3 | 29 |  Audi race experience |  Florian Gruber    Chris Vogler    Wolfgang Dess    Emin Akata |  Audi R8 LMS GT3 | 10 |
| DNF | SP5 | 91 |  |  Franz Groß    Maximilian Groß    Thomas Müller    Erwin Lukas | BMW M3 | 10 |
| DNF | V5 | 208 |  ADAC Ostwestfalen-Lippe e.V. |  Dominik Thiemann    "Bugs Bunny"    Thomas Frank    Thomas Ahles | BMW E36 | 4 |
| DNF | SP3T | 136 |  |  Malcolm Niall    Clint Harvey    Brett Niall    Mark Pilatti | Seat Leon Supercopa | 1 |
Aiheesta muualla

Nürburgring 24 Hours (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2011 24 Hours of Nürburgring
Käännös suomeksi